# Configuració

El diàleg de configuració conté totes les opcions per a canviar alguns dels comportaments per omissió de &appname;.

En fer clic al botó Aplica fareu que els canvis tinguin efecte immediatament sense tancar el diàleg, mentre que D'acord els aplicarà i tancarà el diàleg. Cancel·la tancarà el diàleg, però els canvis ja fets i aplicats romandran. El botó Omissió reverteix les opcions a la pàgina actual del diàleg als seus valors per omissió, mentre que Ajuda obrirà el &khelpcenter; a la secció relativa del manual de &appname;.

Alguns ajustaments menors només es poden canviar editant el fitxer de configuració. Veure Opcions ocultes.

## Opcions generals

El diàleg Opcions generals El diàleg Opcions generals

Les Opcions generals controlen el comportament general. Les imatges es poden incloure als fitxers de dades, o es desen per separat a la carpeta de l'aplicació &appname;. A més, quan s'inicia &appname;, pot tornar a obrir automàticament el fitxer de dades que estava obert. El diàleg Consell del dia conté consells útils sobre l'ús de &appname; i apareix en iniciar el programa. Potser voldreu llegir alguns dels consells i després desactivar el diàleg.

Les Opcions de format controlen el nivell de format automàtic que fa el &appname;. Per a exemples, veure la secció Donar format al camp. La capitalització i el format són opcions diferents, ja que un camp es pot capitalitzar sense tenir canviat l'ordre de les paraules, i viceversa. La capitalització automàtica es pot canviar per ignorar certes paraules. El format automàtic inclou articles gramaticals en els títols, juntament amb prefixos i sufixos per als noms propis. Els valors distingeixen entre majúscules i minúscules, i han d'estar separats per un punt i coma.

Les regles de format segueixen l'ús general de l'anglès, el que potser no funcioni per altres idiomes. Els articles s'afegeixen al final del títol, amb una coma. Els noms propis es disposen per tenir primer el cognom, seguit d'una coma i després el nom. Els sufixos personals, com ara Jr, es mantenen amb el cognom. Els prefixos, com ara von, es mantenen amb el cognom, però s'ignoren quan s'ordenen els valors.

John Q. von Public, III es convertiria en von Public, III, John Q. i Public s'utilitzarà com a clau per a l'ordenació.

Sols s'admeten els prefixos d'una sola paraula. Si un nom inclou van der, per exemple, tant van com der s'inclouran a la llista de prefixos del cognom. També s'admeten els articles que acaben amb un apòstrof per a l'ordenació.

Els valors reals de la col·lecció no es canvien, sols el text visible utilitzat per a la interfície. De manera que les opcions de format es poden canviar cap enrere i endavant sense afectar a cap de les dades de la col·lecció.

## Opcions d'impressió

&appname; utilitza una plantilla &xslt; per a crear &HTML; i després el passa al servei d'impressió del &kde;. Sols s'imprimeixen els camps visibles a la Vista de columna. A més, si la col·lecció ha estat filtrada, sols s'imprimiran les entrades visibles. Inicialment, apareixerà un missatge d'avís si el filtratge està actiu.

El diàleg Opcions d'impressió El diàleg Opcions d'impressió

Les Opcions d'impressió us permeten canviar algun format per imprimir una col·lecció. Si Formata els títols i els noms està marcada, els camps seran formatats automàticament quan s'imprimeixin. En cas contrari, s'imprimiran exactament com es van introduir.

El full d'estil d'impressió per omissió imprimeix la col·lecció amb els valors de camp en columnes. Imprimeix les capçaleres dels camps controla si el títol del camp s'imprimirà a la part superior de la columna.

A la impressió, les entrades s'ordenaran tal com estan a la Vista de columna. A més, es poden agrupar com a la Vista de grup.

Finalment, quan els camps d'imatge s'inclouen en la impressió, les imatges es poden canviar de mida, mentre es manté la seva relació d'aspecte. L'amplada i l'alçada màximes defineixen la mida més gran possible de la imatge, si bé mai serà augmentada.

## Opcions de plantilla

La Vista d'entrada utilitza plantilles per a mostrar els valors de camp. Podeu especificar una plantilla diferent per a cada tipus de col·lecció. Algunes plantilles, com ara les plantilles Àlbum o Vídeo són d'un tipus de col·lecció específic, i apareixerà un curt missatge d'error a la Vista d'entrada si s'utilitzen per a altres tipus. El botó Vista prèvia fa aparèixer una finestra per mostrar una vista prèvia de l'aspecte de la plantilla. Els tipus de lletra i colors personalitzats es poden passar a la plantilla, i totes les plantilles per omissió faran honor a aquests ajustaments. No obstant, les plantilles personalitzades podran optar per ignorar-los.

Es poden instal·lar directament plantilles addicionals, o descarregar-les des de kde-files.org fent clic al botó Baixa. Qualsevol plantilla instal·lada per l'usuari també es pot eliminar. Les plantilles d'entrada es desen a `$`KDEHOME`/share/apps/tellico/entry-templates/`.

Si creeu una nova plantilla, si us plau, considereu enviar-la a kde-files.org!

El diàleg Opcions de plantilla El diàleg Opcions de plantilla

## Opcions de les fonts de dades

&appname; pot utilitzar diverses fonts per importar dades, les quals es poden configurar en el diàleg Fonts de dades. Hi ha disponibles molts tipus i fonts:

- Serveis web Amazon.com,

- la base de dades de pel·lícules d'Internet >,

- servidors z39.50,

- servidors SRU,

- bases de dades Entrez (PubMed),

- cerca d'àudio a Yahoo!,

- AnimeNfo.com,

- tenda de llibres d'Internet Italia,

- ISBNdb.com,

- connectors de GCstar,

- arxiv.org,

- bibsonomy.org,

- citebase.org,

- crossref.org,

- Discogs.com,

- Wine.com,

- TheMovieDB.org,

- MusicBrainz.org,

- GiantBomb.com,

- OpenLibrary.org,

- Freebase.com,

- altres scripts externs o aplicacions,

- combinacions de qualsevol de les fonts esmentades anteriorment.

El diàleg Opcions de les fonts de dades El diàleg Opcions de les fonts de dades

Les noves fonts es poden afegir fent clic al botó Nova..., mentre que els ja existents es poden modificar o suprimir, utilitzant el .Modifica... o Suprimeix. L'ordre de les fonts, que es mostra en els menús d'actualització de les entrades, també es pot canviar.

Es poden descarregar plantilles addicionals des del repositori en línia de l'autor fent clic al botó Baixa. Aquests scripts estan signats amb gpg per l'autor per protegir contra scripts perillosos d'origen desconegut, els quals podrien causar danys al vostre sistema.

Mai instal·leu i executeu un script des d'una font no fiable. Doncs s'executen amb els mateixos permisos que l'usuari, i com a resultat, podrien modificar o eliminar fitxers o perjudicar al vostre sistema de qualsevol altra forma.

Moltes de les fonts de dades ofereixen més informació que els camps per omissió de &appname;. Aquests altres camps es mostren a la dreta del quadre de configuració. Si es marca qualsevol d'aquests camps, s'afegiran a la col·lecció quan s'afegeixi una entrada des d'aquesta font.

### Fonts de dades per a llibres i bibliogràfiques

#### Servidors z39.50

El protocol z39.50 s'utilitza per accedir a les biblioteques i als proveïdors d'informació bibliogràfica de tot el món. Les llistes de servidors z39.50 públics estan disponibles a indexdata.dk, entre d'altres. &appname; ve amb diverses configuracions preestablertes per a les biblioteques més importants, o pot especificar la informació de connexió de forma manual.

&appname; és capaç de llegir les dades en els formats MODS, USMARC/MARC21 o UNIMARC, utilitzant la biblioteca yaz. A més, es disposa d'una implementació limitada per al format GRS-1.

Per utilitzar una de les biblioteques preestablertes, marqueu la casella i seleccioneu la biblioteca. Les altres entrades de configuració es desactivaran. Si necessiteu ajustar la informació manualment, desmarqueu la casella preestablerta.

El port per omissió per a l'accés a z39.50 és el 210, però alguns servidors poden utilitzar un de diferent. &appname; assumeix que el servidor utilitza la codificació de caràcters MARC-8, llevat que es configuri una altra. Si s'utilitza una codificació de caràcters incorrecta, podrà aparèixer un missatge d'error a la sortida del programa, o potser no s'obtinguin entrades.

Alguns servidors requereixen un nom d'usuari i contrasenya d'accés. &appname; pot utilitzar i desar aquesta contrasenya, però tingueu en compte que s'escriurà al fitxer de configuració de &appname; en text net i que no és segur. Per a la majoria dels servidors públics, els camps de nom d'usuari i contrasenya es poden deixar buits.

#### Servidors SRU

SRU significa Search/Retrieve via &URL; (Cerca i obtén via &URL;) i és un protocol de cerca estàndard per a les recerques a Internet. Algunes biblioteques l'utilitzen per a proporcionar accés als seus catàlegs de dades. Entre elles, la Biblioteca del congrés dels EUA probablement és la més coneguda.

#### Bases de dades Entrez

Entrez és el sistema integrat de cerca i obtenció basat en text utilitzat en el Centre nacional d'informació sobre biotecnologia (Center for Biotechnology Information -NCBI-). La base de dades Entrez més coneguda és PubMed, la base de dades per articles de ciències de la vida de moltes revistes sobre biologia. De moment, l'única base de dades Entrez implementada per &appname; és PubMed.

#### Bases de dades bibliogràfiques

arXiv.org, Bibsonomy, Citebase i CrossRef són bases de dades en línia per a articles acadèmics i informació bibliogràfica. Per accedir a la font de CrossRef, haureu de sol·licitar un compte i afegir la informació del vostre compte en la configuració de les fonts de dades.

#### Tenda de llibres d'Internet Italia

IBS, o tenda de llibres d'Internet Italia, és una tenda de llibres en ínia italiana.

#### ISBNdb.com

ISBNdb.com és una base de dades de llibres en línia, amb biblioteques de col·leccions de dades a tot el món.

#### OpenLibrary.org

OpenLibrary.org és una base de dades de llibres en línia que aspira a tenir una pàgina per a cada llibre.

### Fonts de dades per a còmics

#### AnimeNfo.com

AnimeNfo és un lloc popular per obtenir informació sobre anime, o animació japonesa.

### Fonts de dades per a pel·lícules

#### Base de dades de pel·lícules d'Internet

La base de dades de pel·lícules d'Internet proporciona informació sobre les pel·lícules i vídeos. Quan es fa la cerca d'una persona, si hi ha més d'un resultat possible, s'obrirà un diàleg que us permetrà triar la persona correcta. Les opcions de configuració inclouen seleccionar la nacionalitat IMDb a utilitzar i si es prendran o no les imatges. Com IMDb pot retornar un gran nombre de membres del repartiment, els podeu limitar a un nombre determinat.

#### TheMovieDB.org

TheMovieDB.org és una base de dades de pel·lícules en línia lliure i oberta. Us podeu registrar per obtenir un compte gratuït.

### Fonts de dades per a música

#### Discogs.com

Discogs.com és una base de dades de música construïda pels usuari que conté informació sobre els artistes, segells i les seves gravacions. Es requereix registre per obtenir un compte gratuït.

#### MusicBrainz.org

MusicBrainz.org és una base de dades de metadades comunitària de música que intenta crear un lloc d'informació de música exhaustiu.

#### Cerca d'àudio a Yahoo!

La Cerca d'àudio a Yahoo! es pot utilitzar per a cercar informació d'un àlbum de música. Aquesta font de dades sovint no està assequible o trencada.

### Fonts de dades per a vins

#### Wine.com

Wine.com és un venedor de vins en línia, i ofereix accés a una base de dades d'informació sobre varietats de vins. Es requereix registre per obtenir un compte gratuït.

### Fonts de dades per a videojocs

#### GiantBomb.com

GiantBomb.com és una gran base de dades de videojocs impulsada per la comunitat. Es requereix registre per obtenir un compte gratuït.

### Fonts de dades per a múltiples tipus de col·leccions

#### Amazon.com

Utilitzant els serveis web d'Amazon, &appname; pot cercar informació a qualsevol dels nou diferents llocs internacionals operats per Amazon.com: Estats Units, Regne Unit, Alemanya, Japó, França, Canadà, Xina, Espanya i Itàlia.

La configuració de cada font de Amazon.com implica tres ajustaments: la ubicació del servidor, la mida de la imatge i l'identificador de l'associat. Part de la informació de Amazon.com pot incloure una imatge, com la coberta d'un llibre o d'un vídeo. Aquesta imatge es pot descarregar en tres mides diferents, segons l'element. La identificació de l'associat s'utilitzarà per accedir als serveis web de Amazon.com, i s'inclourà als enllaços cap a l'element, tal com es dicta a l'acord de llicència per a l'ús dels serveis web de Amazon.com.

#### Connectors de GCstar

Si GCstar està instal·lat, &appname; serà capaç d'aprofitar la gran varietat de connectors de cerca disponibles per a GCstar. Depenent del tipus de col·lecció, hi haurà disponibles diversos recursos en línia per al seu ús com una font de dades a &appname;.

#### Freebase.com

Freebase.com és una base de dades en línia, col·lecciona informació sobre qualsevol tema. &appname; és capaç de cercar a Freebase per obtenir informació sobre llibres, còmics, música, pel·lícules, videojocs i jocs de taula.

#### Scripts o aplicacions externes

Com una manera més fàcil per a que &appname; s'integri amb connectors de tercers, es poden utilitzar scripts o aplicacions externes com una interfície per a la cerca a d'altres fonts d'informació. &appname; executarà una ordre, i passarà els termes de cerca com a opcions de la línia d'ordres.

Alguns scripts es distribueixen amb &appname;. Allocine.fr és un lloc web francès per a pel·lícules. El Ministeri de cultura espanyol és una base de dades en línia de llibres en espanyol. Dark Horse Comics és una editorial de còmics. Aquestes tres fonts de dades requereixen Python. BoardGameGeek és un lloc web amb gran quantitat de dades per a jocs de taula, i l'script requereix Ruby.

Haureu d'establir el tipus de col·lecció retornat per l'script, juntament amb el format de les dades. &appname; no només pot importar dades des de scripts que utilitzen el format &XML; per omissió de &appname;, sinó que també pot importar altres formats, així com «bibtex».

El camí complet a l'aplicació s'ha d'introduir a les opcions de la font. Tingueu en compte que l'aplicació s'executa en el sistema amb els mateixos permisos que l'usuari actual, de manera que no utilitzeu scripts de fonts no fiables. Marqueu les caselles al costat de les claus de cerca suportades per l'aplicació, i introduïu les opcions de la línia d'ordres requerides al quadre d'edició. El valor de cerca s'insereix on apareix `%1`.

Per actualitzar les entrades que ja estan a la col·lecció, s'utilitzen les caselles de selecció finals i el quadre d'edició per a determinar les opcions de la línia d'ordres. Els camps d'entrada s'utilitzen per a trobar una actualització, en el mateix format a l'utilitzat per als camps de valor derivat.

### Combinar múltiples fonts de dades

Es poden utilitzar combinacions de fins a vuit fonts de dades existents com una font única, on es fusionaran els resultats de cerca de totes les fonts. Abans d'afegir les fonts s'haurà d'establir el tipus de col·lecció que s'utilitzarà.

En la combinació sols es poden utilitzar fonts de dades existents. La sol·licitud de cerca s'enviarà a cada font, i els resultats seran combinats. Atès que els resultats combinats depenen de l'ordre dels resultats de la cerca, el conjunt combinat podria ser diferent depenent de la xarxa i la velocitat font.